PMIndiaData/PMIndiaSum huggingface dataset:
প্রধানমন্ত্রী শ্রী নরেন্দ্র মোদী এবং ইস্রায়েলের প্রধানমন্ত্রী নাফতালি বেনেটের মধ্যে টেলিফোনে কথাবার্তা

নতুনদিল্লি, ১৬ই আগস্ট, ২০২১ প্রধানমন্ত্রী শ্রী নরেন্দ্র মোদী এবং ইস্রায়েলের প্রধানমন্ত্রী নাফতালি বেনেটের মধ্যে আজ টেলিফোনে কথা হয়েছে। ইস্রায়েলের প্রধানমন্ত্রী হিসেবে এই বছরের গোড়ায় দায়িত্ব গ্রহণ করায় প্রধানমন্ত্রী মিঃ বেনেটকে আবারো অভিনন্দন জানিয়েছেন। সাম্প্রতিক বছরগুলিতে দ্বিপাক্ষিক সম্পর্ক আরো মজবুত হওয়ায় উভয় নেতা সন্তোষ প্রকাশ করেছেন। কৃষি, জল, প্রতিরক্ষা, নিরাপত্তা ও সাইবার- নিরাপত্তার মত বিভিন্ন ক্ষেত্রে সহযোগিতাকে ভারত অগ্রাধিকার দিয়ে থাকে বলে প্রধানমন্ত্রী জানিয়েছেন। উন্নত প্রযুক্তি ও উদ্ভাবন সহ বিভিন্ন বিষয়ে আরো সহযোগিতার সম্ভাবনাকে কাজে লাগাতে দুই নেতাই সহমত হয়েছেন। ফলপ্রসূ উদ্যোগ গ্রহণের জন্য দুই দেশের বিদেশ মন্ত্রক যাতে ভবিষ্যত পরিকল্পনা তৈরি করে, তাঁরা সেই বিষয়ে সিদ্ধান্ত নেন। এর মধ্য দিয়ে ভারত- ইস্রায়েল কৌশলগত অংশীদারিত্ব আরো দৃঢ় হবে। আগামীবছর ভারত ও ইস্রায়েলের মধ্যে কূটনৈতিক সম্পর্কের ৩০তম বর্ষ পূর্তি উপলক্ষ্যে প্রধানমন্ত্রী মিঃ বেনেটকে ভারতে আসার আমন্ত্রণ জানান। আসন্ন রোশ হাসানা উৎসবে শ্রী মোদী ইস্রায়েলের প্রধানমন্ত্রী এবং সে দেশের জনসাধারণকে শুভেচ্ছা জানিয়েছেন।
ধনতেরাস উপলক্ষ্যে দেশবাসীকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী ধনতেরাস উপলক্ষ্যে দেশবাসীকে শুভেচ্ছা জানিয়েছেন। প্রধানমন্ত্রী বলেছেন, “ধনতেরাস উপলক্ষ্যে সকল দেশবাসীকে আন্তরিক শুভচ্ছা। ভগবান ধন্বন্তরি আমাদের সকলের জীবনে সুখ, সমৃদ্ধি এবং সুস্বাস্হ্য প্রদান করুক। ধনতেরাসেরবিশেষ এই দিনে সকলকে শুভেচ্ছা। বিশেষ এই দিনটি সমাজের সর্বত্র শান্তি ও সমৃদ্ধি বৃদ্ধি করুক।”
প্রধানমন্ত্রী ১৮ অক্টোবর ৯০তম ইন্টারপোল সাধারণ অধিবেশনে ভাষণ দেবেন

নয়াদিল্লি, ১৭ অক্টোবর, ২০২২ প্রধানমন্ত্রী শ্রী নরেন্দ্র মোদী ১৮ অক্টোবর নতুন দিল্লির প্রগতি ময়দানে দুপুর ১টা ৪৫ মিনিটে মিনিটে ৯০তম ইন্টারপোল সাধারণ অধিবেশনে ভাষণ দেবেন। ১৮ থেকে ২১ অক্টোবর পর্যন্ত ইন্টারপোল – এর ৯০তম সাধারণ অধিবেশন অনুষ্ঠিত হবে। বৈঠকে ইন্টারপোল – এর ১৯৫টি সদস্য দেশের মন্ত্রী, পুলিশ প্রধান, জাতীয় তদন্ত ব্যুরো’র প্রধান এবং বরিষ্ঠ পুলিশ আধিকারিকদের সমন্বয়ে গঠিত প্রতিনিধিরা অংশ নেবেন। এই সাধারণ অধিবেশনটি হ’ল ইন্টারপোল – এর সর্বোচ্চ পরিচালন গোষ্ঠী, যারা বছরে একবার মিলিত হয়ে এর কার্যপ্রণালী নিয়ে গুরুত্বপূর্ণ সিদ্ধান্ত নিয়ে থাকে। প্রায় ২৫ বছর পর ভারতে ইন্টারপোল সাধারণ অধিবেশন অনুষ্ঠিত হচ্ছে। এটি শেষবার অনুষ্ঠিত হয়েছিল ১৯৯৭ সালে। ভারতের স্বাধীনতার ৭৫ বছর উদযাপন উপলক্ষে ২০২২ সালে নতুন দিল্লিতে ইন্টারপোল সাধারণ অধিবেশন আয়োজন করার জন্য ভারতের প্রস্তাব বিপুল সংখ্যাগরিষ্ঠতায় সাধারণ অধিবেশনে গৃহীত হয়। এই অনুষ্ঠানটি সমগ্র বিশ্বের কাছে ভারতের আইন-শৃঙ্খলা ব্যবস্থার সেরা অনুশীলনগুলি প্রদর্শন করার একটি সুযোগ করে দেবে। কেন্দ্রীয় স্বরাষ্ট্রমন্ত্রী, ইন্টারপোলের সভাপতি আহমেদ নাসের আল রাইসি এবং মহাসচিব শ্রী জুরগেন স্টক, সিবিআই অধিকর্তাও অনুষ্ঠানে উপস্থিত থাকবেন।
নতুন জাতি গঠনের কাজে দেশবাসীকে সঙ্কল্প ও অঙ্গীকার গ্রহণের আহ্বান জানালেন প্রধানমন্ত্রী

এক নতুন ভারত গঠনেরসঙ্কল্প গ্রহণে দেশবাসীর কাছে আবেদন জানিয়েছেন প্রধানমন্ত্রী শ্রী নরেন্দ্র মোদী। জাতি গঠনের কাজে সকল নাগরিককে অঙ্গীকারবদ্ধ হওয়ারও আহ্বান জানিয়েছেন তিনি। একবার্তায় প্রধানমন্ত্রী বলেছেন : “ ‘এনএম মোবাইলঅ্যাপ http://nm4.in/dnldapp ’-তে গিয়ে এক নতুন ভারত গড়ে তোলার কাজেসঙ্কল্পবদ্ধ হওয়ার পাশাপাশি অঙ্গীকারও গ্রহণ করুন আপনারা। ১২৫ কোটি ভারতবাসীরশক্তি ও ক্ষমতায় অভ্যুদয় ঘটতে চলেছে এক নব ভারতের। ভারত ও উন্নয়ন হল এখন সমার্থক। আগামী ২০২২ সালেযখন আমরা স্বাধীনতার ৭৫ বর্ষ পূর্তি অনুষ্ঠান পালন করব, তখন হয়তো আমরা দেখতে পাবএই নতুন ভারতকেই যা প্রয়াত গান্ধীজি, সর্দার প্যাটেল ও ডঃ বাবাসাহেব আম্বেদকরের গর্বেরকারণ হয়ে উঠবে।” /
গুজরাটের সহনশীলতা মূর্ত হয়ে উঠেছে ‘স্মৃতি বন’-এর মধ্য দিয়ে : প্রধানমন্ত্রী

২০০১-এ গুজরাটের ভুজ-এ ভয়বহ ভূমিকম্পে নিহতদের উদ্দেশে শ্রদ্ধা নিবেদনের জন্য জনসাধারণ যে ‘স্মৃতি বন’ পরিদর্শনে ছুটে আসছেন তা লক্ষ্য করে সন্তোষ প্রকাশ করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন – “বিষয়টি লক্ষ্য করে আমি খুশি। ২০০১-এর দুঃখজনক ভূমিকম্পের ঘটনায় যাঁরা প্রাণ হারিয়েছিলেন, তাঁদের স্মৃতির উদ্দেশে শ্রদ্ধা নিবেদনের লক্ষ্যেই গড়ে তোলা হয়েছে ‘স্মৃতি বন’। গুজরাটের সহনশীলতা মূর্ত হয়ে উঠেছে এই স্থানটিতে। আগামী মাসগুলি কচ্ছ ভ্রমণের পক্ষে বেশ মনোরম। রান উৎসব-এর আকর্ষণ ছাড়াও ‘স্মৃতি বন’ হল আরও একটি বিশেষ দর্শনীয় স্থান।”
প্রধানমন্ত্রী শ্রীনরেন্দ্র মোদী ভারতের দীর্ঘতম পথসুড়ঙ্গ জাতির উদ্দেশে উৎসর্গ করবেন আগামী রবিবার

প্রধানমন্ত্রী শ্রী নরেন্দ্র মোদী ভারতের দীর্ঘতম পথসুড়ঙ্গ ৯ কিলোমিটারদীর্ঘ ‘চেনানি-নাশরি টানেল’ জাতির উদ্দেশে উৎসর্গ করবেন আগামী রবিবার ২ এপ্রিল। জম্মু ও শ্রীনগরের মধ্যে সংযোগ রক্ষাকারী ৪৪ নম্বর জাতীয় মহাসড়কে অবস্থিতএই টানেলটি দুটি নগরের মধ্যে গমনের সময় ২ ঘন্টা পর্যন্ত কমিয়ে আনবে। পথের দৈর্ঘ্যকমবে ৩১ কিলোমিটার। দৈনিক জ্বালানি খরচ সাশ্রয় হবে ২৭ লক্ষ টাকার মতো । এই সুড়ঙ্গটি বিশ্বমানের নিরাপত্তা ব্যবস্থা দ্বারা সুরক্ষিত হওয়ায় জম্মু ওকাশ্মীরের পর্যটন ও অর্থনৈতিক কর্মকান্ডে এর ফলে গতি আসবে বলে আশা করা হচ্ছে। এই টানেলের প্রধান বৈশিষ্ট্যগুলি হ’ল – · এটি একটিসিঙ্গল টিউব উভমুখী সুড়ঙ্গ, যার প্রস্থ ৯.৩৫ মিটার আর উচ্চতা ৫ মিটার। · এরই সমান্তরালআরেকটি সুড়ঙ্গ রয়েছে, যেটি প্রতি ৩০০ মিটার ব্যবধানে মূল সুড়ঙ্গের সঙ্গে ক্রসপ্যাসেজে যুক্ত হয়। · এর মধ্যেপূর্ণাঙ্গ যান নিয়ন্ত্রণ ব্যবস্থা যেমন রয়েছে, তেমনই রয়েছে নজরদারি, ভেন্টিলেশনএবং সম্প্রচার ব্যবস্থা, প্রতি ১৫০ মিটার অন্তর রয়েছে অগ্নি নির্বাপক ব্যবস্থা এবংআপৎকালীন কল-বক্স। · এই প্রকল্পেরকাজ সম্পন্ন করতে ২,৫০০ কোটি টাকারও বেশি খরচ হয়েছে।
হ্যানয়-এর কুয়ানসু বুদ্ধ মন্দির পরিদর্শন করলেন প্রধানমন্ত্রী  : বৌদ্ধ সন্ন্যাসীদের আমন্ত্রণজানালেন ভারত সফরের জন্য

ভিয়েতনামেরহ্যানয়-এ কুয়ান সু বুদ্ধ মন্দিরটি আজ পরিদর্শন করেন প্রধানমন্ত্রী শ্রী নরেন্দ্রমোদী। মন্দিরেরগর্ভগৃহে প্রার্থনা জানান তিনি। মন্দিরের বৌদ্ধ সন্ন্যাসীরা সাদর অভ্যর্থনা জানানভারতের প্রধানমন্ত্রীকে। বৌদ্ধসন্ন্যাসীদের সঙ্গে আলোচনাকালে প্রধানমন্ত্রী বলেন, এই বুদ্ধ মন্দিরটি দর্শনেরসুযোগ পেয়ে তিনি নিজেকে ভাগ্যবান বলে মনে করেছেন। এর আগে ১৯৫৯ সালে ভারতের প্রথমরাষ্ট্রপতি ডঃ রাজেন্দ্র প্রসাদ এই বুদ্ধ মন্দিরটি পরিদর্শনে এসেছিলেন। দু’হাজারবছরেরও বেশি প্রাচীন ভারত-ভিয়েতনাম সম্পর্কের গভীরতার কথা উল্লেখ করেপ্রধানমন্ত্রী বলেন, অনেকেই এখানে এসেছে যুদ্ধ-বিগ্রহের উদ্দেশ্য নিয়ে। কিন্তুভারত এখানে উপস্থিত হয়েছে বুদ্ধের শান্তি ও সহনশীলতার বাণী সঙ্গে করে। প্রধানমন্ত্রীবলেন, বিশ্বকে অবশ্যই শান্তির পথ অন্বেষণ করে যেতে হবে। কারণ, তার মধ্যেই রয়েছেসুখ ও সমৃদ্ধির প্রকৃত সন্ধান । সমুদ্রপথে ভারত থেকে ভিয়েতনামে প্রসার ঘটেছিলবৌদ্ধ ধর্মের। তাই, প্রকৃত বৌদ্ধ ধর্মকেই লাভ করেছে এই দেশটি। শ্রী মোদী বলেন,ভারতে যে বৌদ্ধ সন্ন্যাসীরা রয়েছেন তাঁদের উজ্জ্বল ও প্রশান্তি ভরা দৃষ্টি তিনিলক্ষ্য করেছেন। একইসঙ্গে গভীর কৌতুহল ও উৎসাহের ভাব তিনি লক্ষ্য করেছেন ভারত সফরেআগ্রহী বৌদ্ধ সন্ন্যাসীদের দৃষ্টিতে । বৌদ্ধসন্ন্যাসীদের ভারত সফরেরও আমন্ত্রণ জানান প্রধানমন্ত্রী। তিনি বলেন, ভারত হল ভগবানবুদ্ধের পীঠস্থান । বিশেষ করে, তাঁর সংসদীয় নির্বাচন ক্ষেত্র বারাণসীপরিদর্শনের জন্য তিনি সাদর আমন্ত্রণ জানান বৌদ্ধ সন্ন্যাসীদের। /
ভারত ও সংযুক্ত আরব আমিরশাহির মধ্যে কৃষি সহযোগিতা প্রসারে মউ স্বাক্ষরের প্রস্তাবে   অনুমোদন কেন্দ্রীয়মন্ত্রিসভার

কৃষি ও সংশ্লিষ্ট অন্যান্য ক্ষেত্রে ভারত এবং সংযুক্ত আরব আমিরশাহিরমধ্যে মউ স্বাক্ষরের একটি প্রস্তাব অনুমোদিত হল কেন্দ্রীয় মন্ত্রিসভার বৈঠকে।প্রধানমন্ত্রী শ্রী নরেন্দ্র মোদীর নেতৃত্বে এই বৈঠক আজ এখানে অনুষ্ঠিত হয়। এই মউ স্বাক্ষরের ফলে উপকৃত হবে দুটি দেশই। শ্রেষ্ঠ কৃষি পদ্ধতি এবংউন্নততর উৎপাদনশীলতা সম্পর্কে পারস্পরিক সহযোগিতা ও অভিজ্ঞতা বিনিময়ের সুযোগ লাভকরবে ভারত ও সংযুক্ত আরব আমিরশাহি। এছাড়াও, মউ স্বাক্ষরের বিশেষ সুফল হিসেবেআন্তর্জাতিক বাজারে আরও বেশি করে পৌঁছে যাওয়ার সুযোগ পাবে এই দুটি দেশ। ভারত ও সংযুক্ত আরব আমিরশাহির মধ্যে প্রস্তাবিত মউ-এর আওতায় কৃষিপ্রযুক্তি সম্পর্কে পরস্পরের মধ্যে সহযোগিতা প্রসারের পাশাপাশি, উৎপাদন ওউৎপাদনশীলতা বৃদ্ধির লক্ষ্যে প্রয়োজনীয় কৃৎকৌশল উদ্ভাবনও সম্ভব হয়ে উঠবে। এর ফলে,নিশ্চিত হবে খাদ্য নিরাপত্তার বিষয়টিও।
প্রধানমন্ত্রীর সঙ্গে জাপানের বিদেশ মন্ত্রীর সাক্ষাৎ

জাপানের বিদেশ মন্ত্রী শ্রী তারো কোনো সোমবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সৌজন্য সাক্ষাৎ করেন। গত অক্টোবর মাসে প্রধানমন্ত্রী শ্রী নরেন্দ্র মোদীর জাপান সফরের পর সাম্প্রতিক মাসগুলিতে যে পদক্ষেপ গ্রহণ করা হয়েছে, শ্রী কোনো সে সম্পর্কে শ্রী মোদীকে অবহিত করেন। প্রধানমন্ত্রী গত অক্টোবর মাসে সফল জাপান সফরের কথা স্মরণ করে, দু’দেশের মধ্যে বিশেষ কৌশলগত ও বিশ্ব অংশীদারিত্বমূলক সম্পর্ককে আরও নিবিড় করার ব্যাপারে তাঁর দৃঢ় অঙ্গীকারের কথা পুনরায় ব্যক্ত করেন। প্রধানমন্ত্রী বলেন, এ বছরের শেষ দিকে জাপানের সঙ্গে পরবর্তী পর্যায়ের বার্ষিক শীর্ষ বৈঠকের ব্যাপারে ভারত অত্যন্ত আশাবাদী। …
গোয়ার  প্রতিষ্ঠাদিবসে রাজ্যবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী গোয়ার প্রতিষ্ঠা দিবস উপলক্ষ্যে রাজ্যবাসীকে শুভেচ্ছা জানিয়েছেন। তাঁর শুভেচ্ছা বার্তায় প্রধানমন্ত্রী বলেন, “গোয়ার প্রতিষ্ঠা দিবসে রাজ্যবাসীকে আমি শুভেচ্ছা জানাই। প্রাকৃতিক সৌন্দর্যে ভরপুর গোয়ার মানুষ অত্যন্ত আন্তরিক। ভারতের উন্নয়নের অনেক ক্ষেত্রে এই রাজ্যের অবদান রয়েছে। আগামী বছরগুলিতে গোয়ার প্রগতি অব্যাহত থাকুক, আমি সেই প্রার্থনা করি।“
কেন্দ্রীয় মন্ত্রিসভা অত্যন্ত গুরুত্বপূর্ণ প্রারম্ভিক সামগ্রী/ওষুধ সংক্রান্ত সামগ্রী এবং সক্রিয় ওষুধ সামগ্রীর দেশীয় উৎপাদন বৃদ্ধির প্রস্তাব অনুমোদন করলো

প্রধানমন্ত্রী শ্রী নরেন্দ্র মোদীর পৌরহিত্যে আজ অনুষ্ঠিত কেন্দ্রীয় মন্ত্রিসভার বৈঠকে নিম্নলিখিত প্রকল্পগুলি অনুমোদিত হয়েছে : · আগামী পাঁচ বছরে ৩ হাজার কোটি টাকা ব্যয়ে তিনটি বাল্ক ড্রাগ পার্কে অভিন্ন পরিকাঠামোগত সুযোগ-সুবিধা গড়ে তোলার জন্য বাল্ক ড্রাগ পার্ক ক্ষেত্রে উৎসাহদান। · আগামী আট বছরে ৬ হাজার ৯৪০ কোটি টাকা ব্যয়ে দেশে অত্যন্ত গুরুত্বপূর্ণ প্রারম্ভিক সামগ্রী বা ওষুধ সংক্রান্ত সামগ্রী এবং সক্রিয় ওষুধ সামগ্রীর দেশীয় উৎপাদন বাড়াতে উৎপাদন সংযুক্ত উৎসাহদান কর্মসূচি। বৈঠকে আরও সিদ্ধান্ত হয়েছে, রাজ্যগুলির সঙ্গে অংশীদারিত্বের ভিত্তিতে দেশে তিনটি বৃহদায়তন বাল্ক ড্রাগ পার্ক গড়ে তোলা হবে। কেন্দ্রীয় সরকার এককালীন অনুদান হিসাবে রাজ্যগুলিকে প্রতিটি বাল্ক ড্রাগ পার্ক গড়ে তুলতে সর্বাধিক ১ হাজার কোটি টাকা দেবে। এই পার্কগুলিতে সলভেন্ট রিকভারি প্ল্যান্ট, ডিস্টিলেশন প্ল্যান্ট, পাওয়ার অ্যান্ড স্টিম ইউনিট, কমন এফিলুয়েন্ট ট্রিটমেন্ট প্ল্যান্টের মতো অভিন্ন সুযোগ-সুবিধা থাকবে। আগামী পাঁচ বছরে এই কর্মসূচির জন্য ৩ হাজার কোটি টাকা অনুমোদন করা হয়েছে। ২০১৯-২০’কে ভিত্তিবর্ষ হিসাবে ধরে আগামী ছয় বছর সময়কালে বিক্রি বাড়ানোর জন্য চিহ্নিত ৫৩টি গুরুত্বপূর্ণ বাল্ক ড্রাগ উৎপাদকদের আর্থিক উৎসাহ দেওয়া হবে। চিহ্নিত এই ৫৩টি বাল্ক ড্রাগ উৎপাদকদের মধ্যে ২৬টি হবে ফার্মেন্টেশন-ভিত্তিক বাল্ক ড্রাগ এবং ২৭টি হবে কেমিকেল সিন্থেসিস-ভিত্তিক বাল্ক ড্রাগ। ফার্মেন্টেশন-ভিত্তিক বাল্ক ড্রাগ উৎপাদকদের জন্য উৎসাহের পরিমাণ হবে ২০ শতাংশ এবং ঐ কেমিকেল সিন্থেসিস-ভিত্তিক বাল্ক ড্রাগ উৎপাদকদের জন্য উৎসাহ হারের পরিমাণ হবে ১০ শতাংশ। আগামী আট বছরে এই খাতে ৬ হাজার ৯৪০ কোটি টাকা ব্যয়ের অনুমোদন দেওয়া হয়েছে। মন্ত্রিসভার এই সিদ্ধান্তের ফলে দেশে বাল্ক ড্রাগ উৎপাদন খরচ কমবে এবং অন্য দেশগুলির ওপর নির্ভরশীলতা হ্রাস পাবে। এছাড়াও, বাল্ক ড্রাগের বিক্রির পরিমাণ বেড়ে দাঁড়াবে আনুমানিক ৪৬ হাজার ৪০০ কোটি টাকা। এর ফলে, আগামী আট বছরে ব্যাপক কর্মসংস্থানের সৃষ্টি হবে। সংশ্লিষ্ট রাজ্য সরকারগুলি রূপায়ণকারী কর্তৃপক্ষ গঠনের মাধ্যমে এই প্রকল্প রূপায়ণ করবে, যাতে দেশে তিনটি বৃহদায়তন বাল্ক ড্রাগ পার্ক গড়ে তোলা লক্ষ্য পূরণ করা যায়। উৎপাদন সংযুক্ত উৎসাহদান কর্মসূচিটি রূপায়ণের দায়িত্বে থাকবে কেন্দ্রীয় ফার্মাসিউটিক্যাল দপ্তর। এই কর্মসূচিটি কেবলমাত্র চিহ্নিত সেই ৫৩টি অত্যন্ত গুরুত্বপূর্ণ প্রারম্ভিক সামগ্রী বা ওষুধ সংক্রান্ত সামগ্রী এবং সক্রিয় ওষুধ সামগ্রী উৎপাদক সংস্থাগুলির ক্ষেত্রে প্রযোজ্য হবে। তিনটি বাল্ক ড্রাগ পার্ক গড়ে তোলার যে কর্মসূচি গ্রহণ করা হয়েছে, তার মাধ্যমে অভিন্ন পরিকাঠামোগত সুযোগ-সুবিধাগুলি তৈরি করা হবে। আশা করা হচ্ছে, দেশে এ ধরনের বৃহদায়তন বাল্ক ড্রাগ পার্ক গড়ে উঠলে উৎপাদন খরচের পাশাপাশি আমদানির ওপর নির্ভরশীলতা কমবে।
জ্ঞান ও তথ্য বিনিময় সহ বিভিন্ন ক্ষেত্রে সহযোগিতার লক্ষ্যে বিদেশি সংস্থাগুলির সঙ্গে ভারতের চুক্তি

বিভিন্ন দেশ ও আন্তর্জাতিক সংস্থাগুলির সঙ্গে কেন্দ্রীয় কর্পোরেট বিষয়ক মন্ত্রক, কম্পিটিশন কমিশন অফ ইন্ডিয়া (সি সি আই) এবং কর্পোরেট বিষয় সংক্রান্ত ভারতীয় সংস্থার (আই আই সি এ) মধ্যে সম্পাদিত চুক্তিগুলিকে কর্মপরবর্তী অনুমোদন দিল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকটি আজ এখানে অনুষ্ঠিত হয়। যে সমস্ত দেশ ও সংস্থার সঙ্গে ভারতের এই মউ ইতিমধ্যেই স্বাক্ষরিত হয়েছে সেগুলি হল – নেদারল্যান্ডস, রাশিয়া, অস্টেলিয়া, কানাডা, যুক্তরাজ্য, জর্জ ওয়াশিংটন বিশ্ববিদ্যালয়, ইউরোপিয়ান ইউনিয়ন ইত্যাদি। এই মউ স্বাক্ষরের ফলে পারস্পরিক জ্ঞান ও তথ্যের বিনিময়, প্রযুক্তিগত সহযোগিতার প্রসার, অভিজ্ঞতা বিনিময় এবং সংশ্লিষ্ট অন্যান্য ক্ষেত্রে সহযোগিতা আরও জোরদার হয়ে উঠবে।মউ-এর আওতায় বিভিন্ন প্রকল্পের বাস্তবায়নের বিষয়টি দেখভাল করবে সংশ্লিষ্ট দ্বিপাক্ষিক কার্যনির্বাহী গোষ্ঠী।
‘প্রগতি’র মাধ্যমে প্রধানমন্ত্রীর পর্যালোচনা বৈঠক

প্রধানমন্ত্রী শ্রী নরেন্দ্র মোদী আজ নয়াদিল্লিতে তথ্য ও যোগাযোগ প্রযুক্তি-ভিত্তিক সক্রিয় প্রশাসন ও সময় অনুযায়ী কর্মসূচি রূপায়ণের বহুপাক্ষিক মঞ্চ ‘প্রগতি’র মাধ্যমে সপ্তম পর্যালোচনা বৈঠকে পৌরহিত্য করেন। আজকের বৈঠকে শ্রী মোদী ‘প্রধানমন্ত্রী জন ধন যোজনা’ সম্পর্কিত অভাব-অভিযোগগুলি নিয়ে পর্যালোচনা করেন। জন ধন যোজনায় অ্যাকাউন্ট খোলা হলে কি কি সুযোগ-সুবিধা পাওয়া যায় সে সম্পর্কে সাধারণ মানুষকে বিশেষ করে, মোবাইল ফোনের মাধ্যমে অবহিত করতে দ্রুত সচেতনতা কর্মসূচী শুরু করার জন্য তিনি নির্দেশ দেন। রেল পরিষেবা সম্পর্কিত বিশেষ করে, পরিষ্কার-পরিচ্ছন্নতার সঙ্গে যুক্ত অভিযোগগুলিও তিনি বৈঠকে পর্যালোচনা করেন। এই প্রেক্ষিতে রেল স্টেশন ও ট্রেনে পরিষ্কার-পরিচ্ছন্নতা বজায় রাখতে কি কি পদক্ষেপ নেওয়া হচ্ছে সে বিষয়ে তাঁকে অবহিত করা হয়। ভারত-বাংলাদেশ সীমান্তে বেড়া দেওয়ার কাজের অগ্রগতিও প্রধানমন্ত্রী পর্যালোচনা করেন। জাতীয় নিরাপত্তার বিষয়টিতে কোনরকম আপস করা হবে না বলে স্পষ্ট জানিয়ে প্রধানমন্ত্রী প্রতিবেশী এই দেশটির সীমান্ত লাগোয়া পাঁচটি রাজ্যের মুখ্যসচিবদের সীমান্তে বেড়া দেওয়ার কাজ দ্রুত শেষ করতে সমন্বয়ের মাধ্যমে এগোনোর নির্দেশ দেন। মহাসড়ক, রেল, বিদ্যুৎ, কয়লা ও বিমানবন্দর ক্ষেত্রের পরিকাঠামোর উন্নয়ন নিয়ে জম্মু ও কাশ্মীর, অসম, অরুণাচল প্রদেশ, মধ্যপ্রদেশ, অন্ধ্রপ্রদেশ, ওড়িশা, ঝাড়খণ্ড, ছত্তিশগড় ও গোয়ায় যে কর্মযজ্ঞ চলছে তার অগ্রগতি সম্পর্কে প্রধানমন্ত্রী জানতে চান। ভুটানের তিনটি জলবিদ্যুৎ প্রকল্পের কাজের অগ্রগতি সম্পর্কে প্রধানমন্ত্রীকে অবহিত করা হয়। আধার কার্ডের জন্য নাম নথিভুক্তিকরণের অগ্রগতি প্রধানমন্ত্রী খতিয়ে দেখেন। জন ধন যোজনার অ্যাকাউন্ট ও আধার কার্ডের মাধ্যমে যতখানি সম্ভব অপচয় কমিয়ে সাধারণ মানুষকে বিভিন্ন প্রকল্প ও কর্মসূচির সুযোগ-সুবিধা পৌঁছে দিতে তিনি আজকের বৈঠকে অংশ নেওয়া রাজ্যগুলির মুখ্যসচিবদের একযোগে কাজ করার পরামর্শ দেন।
প্রধানমন্ত্রী সুপ্রিম কোর্ট-এ কাগজ বিহীন কাজকর্মের পদক্ষেপের অঙ্গ হিসাবে ডিজিটাল পদ্ধতিতে মামলা রুজুর ব্যবস্হা সূচনা অনুষ্ঠানেউপস্হিত ছিলেন

প্রধানমন্ত্রী শ্রী নরেন্দ্র মোদী আজ সুপ্রিম কোর্টের ওয়েবসাইটেসুসংহত মামলা পরিচালন তথ্য ব্যবস্হা আপলোড করেছেন। এই সঙ্গে ডিজিটাল পদ্ধতিতেমামলা রুজু করার কাজের সূচনা হয়েছে- সুপ্রিম কোর্টে কাগজ বিহীন কাজকর্মের লক্ষ্যেএটি এক পদক্ষেপ। এই উপলক্ষ্যে আয়োজিত অনুষ্ঠানে ভারতের প্রধান বিচারপতি জে.এস. খেহরএ বছরের ২-রা এপ্রিল এলাহাবাদ হাইকোর্টের সার্ধ-শতবর্ষ অনুষ্ঠানের কথা স্মরণ করেন।তিনি বলেন, ঐ দিন প্রধানমন্ত্রী নরেন্দ্র মোদী আদালতের কাজকর্মকে সরল করতেপ্রযুক্তি ব্যবহারের ওপর জোর দিয়েছিলেন। ডিজিটাল পদ্ধতিতে আবেদন ও মামলা দাখিলকরার সুবিধাগুলি ব্যাখা করে ভারতের প্রধান বিচারপতি এই উদ্যোগকে বিচার ব্যবস্হায়প্রযুক্তি প্রবর্তনের এক বৃহৎ পদক্ষেপ হিসাবে বর্ণনা করেন। প্রযুক্তি ভিত্তিক এই ব্যবস্হা প্রসঙ্গে তাঁর বক্তব্যে বিচারপতিখানউইলকার বলেন, নতুন এই উদ্যোগ “ সবকা সাথ, সবকা বিকাশ ” -এর এক উদাহরণ। কেন্দ্রীয় আইন ও বিচারমন্ত্রী শ্রী রবিশঙ্করপ্রসাদ এই ধরণের ডিজিটাল উদ্ভাবনের জন্য সুপ্রিম কোর্টের প্রশংসা করেন। এই অনুষ্ঠানে তাঁর ভাষণে প্রধানমন্ত্রীবুদ্ধপূর্ণিমা উপলক্ষ্যে উপস্হিত সকলকে অভিনন্দন জানান। তিনি আজকের দিন ১০-ই মে-রকথা স্মরণ করে বলেন, এই দিন ১৮৫৭ সালে ভারতের প্রথম স্বাধীনতা যুদ্ধ শুরু হয়েছিল। প্রধানমন্ত্রী এলাহাবাদের ২-রা এপ্রিলেরঅনুষ্ঠানে অবকাশকালীন সময়ে অন্ততপক্ষে কয়েকটি দিনে শুনানির জন্য বিচারকদের মামলাগ্রহণ বিষয়ে ভারতের প্রধান বিচারপতির আবেদনের কথা স্মরণ করেন। তিনি বলেন, এই আবেদনঅনুপ্রেরণা দেয়। তিনি এ বিষয়ে সুপ্রিম কোর্ট এবং হাইকোর্টগুলি থেকে অত্যন্ত উ ৎসাহব্যাঞ্জক সংবাদশুনেছেন। তিনি বলেন, এই দৃষ্টিভঙ্গীর মধ্যে সদর্থক পরিবর্তনের এক বার্তা রয়েছে এবংএতে দায়িত্বশীলতার এক ধারণা কাজ করছে। প্রধানমন্ত্রী বলনে, এছাড়া এই দৃষ্টিভঙ্গীসাধারণ মানুষের মধ্যে আস্হা সৃষ্টি করবে যা নতুন ভারতের মূল কথা। প্রধানমন্ত্রী বলেন, অতীত দিনে প্রযুক্তিকে হার্ডওয়্যারের সঙ্গেসমান করে দেখা হতো এবং তাই মানসিকতায় পরিবর্তন আনা বিশেষভাবে গুরুত্বপূর্ণ। শ্রীমোদী বলেন, একটি প্রতিষ্ঠানের মধ্যে সমষ্টিগতভাবেই প্রযুক্তিকে কাজে লাগানো যেতেপারে। তিনি বলেন, কাগজ বিহীন কাজকর্মের এই উদ্যোগ পরিবেশকে বাঁচাবে এবং এটি ভবিষ্যৎপ্রজন্মের জন্য এক মহান কাজ। প্রযুক্তির সুবিধা প্রসঙ্গে বলতে গিয়ে প্রধানমন্ত্রী সম্প্রতিআয়োজিত “ হ্যাকাথন ” -এর কথা স্মরণ করেন। এতে ভারত সরকারের বিভিন্ন মন্ত্রকের ৪০০-টি বিষয় চিহ্নিতহয়েছে এবং ভারতের বিশ্ববিদ্যালগুলির ৪২ হাজার ছাত্রছাত্রীর ৩৬ ঘন্টা সময় ব্যয় করে এইইস্যুগুলির সমাধানের চেষ্টা করেছেন। তিনি বলেন, বিভিন্ন মন্ত্রক এই উদ্যোগেরফলাফলকে কাজে লাগাচ্ছে। ‘ তথ্যপ্রযুক্তি ’ এবং ‘ ভারতীয় প্রতিভা ’ -র মিলনে ‘ আগামীদিনের ভারত ’ সৃষ্টি হবে বলে প্রধানমন্ত্রী আস্হা ব্যক্ত করেন।প্রযুক্তি বিষয়ে বলতে গিয়ে প্রধানমন্ত্রী ‘ কৃত্রিম বুদ্ধিবৃত্তি ’ যে সম্ভাবনা তৈরি করতে পারে তা নিয়ে আলোচনা করেন। সাম্প্রতিক অতীতে কয়েকটি ঘটনার কথা উল্লেখ করেপ্রধানমন্ত্রী বলেন, সমাজের বিভিন্ন স্তর থেকে মানুষ দরিদ্রদের সাহায্য করতে এগিয়েএসেছেন। এই প্রসঙ্গে তিনি রান্নার গ্যাসের ভর্তুকি স্বেচ্ছায় ছেড়ে দেওয়ারআন্দোলনের সফলতার কথা স্মরণ করেন। একইভাবে সারা দেশের চিকি ৎসকরা প্রতি মাসের ৯তারিখে দরিদ্র গর্ভবতী মহিলাদের বিনামূল্যে চিকি ৎসার যে উদ্যোগ নিয়েছেন, তার উল্লেখ করেন। একইভাবে দরিদ্র মানুষকে বিনা অর্থেআইনগত সাহায্য দেওয়ার জন্য আইনজীবিদের প্রতি তিনি আহ্বান জানান। বিচারপতি দীপক মিশ্র এবং বিচারপতি জে কমলেশ্বর এই অনুষ্ঠানে উপস্হিতছিলেন। /
ইঞ্জিনিয়ার্স দিবস-এ ইঞ্জিনিয়ারদের সম্মান ও অভিবাদন জানালেনপ্রধানমন্ত্রী  শ্রদ্ধা জানালেন ভারতরত্ন এম বিশ্বেশ্বরাইয়ার জন্মবার্ষিকীতে  

ইঞ্জিনিয়ার্সদিবস-এ দেশের ইঞ্জিনিয়ারদের সম্মান ও অভিবাদন জানিয়েছেন প্রধানমন্ত্রী শ্রীনরেন্দ্র মোদী। তিনি শ্রদ্ধা নিবেদন করেছেন ভারতরত্ন শ্রী এম বিশ্বেশ্বরাইয়াকে আজতাঁর জন্মবার্ষিকী উপলক্ষে। এক বার্তায় প্রধানমন্ত্রী বলেছেন : “ইঞ্জিনিয়ার্সদিবস-এ আমি অভিবাদন জানাই সমস্ত ইঞ্জিনিয়ারদের। জাতির বিকাশে তাঁদের অনবদ্যভূমিকার আমি বিশেষ প্রশংসা করি। ভারতরত্নএম বিশ্বেশ্বরাইয়ার জন্মবার্ষিকীতে তাঁকে শ্রদ্ধা জানাই। এক পথিকৃৎ ইঞ্জিনিয়ারহিসেবে তিনি ছিলেন এক অফুরন্ত প্রেরণার উৎস।” /
প্রাক্তন রাষ্ট্রপতি ভারত রত্ন শ্রী প্রণব মুখোপাধ্যায়ের প্রয়াণে প্রধানমন্ত্রীর শোকবার্তা

প্রধানমন্ত্রী শ্রী নরেন্দ্র মোদী, প্রাক্তন রাষ্ট্রপতি ভারত রত্ন শ্রী প্রণব মুখোপাধ্যয়ের প্রয়াণে শোক ব্যক্ত করেছেন। প্রধানমন্ত্রী বলেছেন, “ ভারত রত্ন শ্রী প্রণব মুখোপাধ্যায়ের প্রয়াণে দেশ আজ শোকমগ্ন। আমাদের দেশের উন্নয়নের ক্ষেত্রে তিনি চিরস্থায়ী অবদান রেখে গেছেন। একজন শ্রেষ্ঠ পণ্ডিত, বিশাল মাপের রাষ্ট্রনায়ক হিসেবে তাঁকে রাজনৈতিক দলমত নির্বিশেষে সমাজের প্রতিটি স্তরের মানুষ শ্রদ্ধা করতেন। দীর্ঘ কয়েক দশকের রাজনৈতিক জীবনে , শ্রী প্রণব মুখোপাধ্যায় অর্থ সহ কৌশলগত বিভিন্ন গুরুত্বপূর্ণ মন্ত্রকে দীর্ঘমেয়াদী অবদান রেখে গেছেন। তিনি ছিলেন একজন অসামান্য সাংসদ, যিনি সব পরিস্থিতিকে সামাল দিতে পারতেন, অসম্ভব স্পষ্টবক্তা এবং কৌতুকপ্রিয়। ভারতের রাষ্ট্রপতি হিসেবে শ্রী প্রণব মুখোপাধ্যায় রাষ্ট্রপতি ভবনকে সাধারণ নাগরিকদের জন্য আরো উন্মুক্ত করে দিয়েছিলেন। তিনি রাষ্ট্রপতি ভবনকে জ্ঞানচর্চা , উদ্ভাবন, সংস্কৃতি , বিজ্ঞান ও সাহিত্যের কেন্দ্রে পরিণত করেছিলেন। বিভিন্ন গুরুত্বপূর্ণ বিষয়ে তাঁর মূল্যবান পরামর্শ আমি কখনোই ভুলব না। আমি ২০১৪ সালে দিল্লিতে তখন নতুন। সেই সময় শ্রী মুখোপাধ্যায়ের পরামর্শ, সাহায্য ও আশীর্বাদ পাওয়ার সৌভাগ্য আমার হয়েছিল। তাঁর সঙ্গে আমার নানা আলাপচারিতার কথা আজীবন মনে রাখব। তাঁর পরিবার, বন্ধুবান্ধব, গুণমুগ্ধ এবং দেশজুড়ে সমর্থকদের সমবেদনা জানাই। ওঁ শান্তি।“
প্রধানমন্ত্রী দোশরা অক্টোবর মহাত্মা গান্ধীকে শ্রদ্ধা জানাবেন এবং পুনর্নবীকরণযোগ্য শক্তি তথা পরিচ্ছন্নতা বিষয়ক অনুষ্ঠানে যোগ দেবেন

গান্ধী জয়ন্তীতে প্রধানমন্ত্রী শ্রী নরেন্দ্র মোদীর বিভিন্ন কর্মসূচির মধ্যে স্বচ্ছতা এবং পুনর্নবীকরণযোগ্য শক্তি সংক্রান্ত বিষয়গুলি বিশেষ গুরুত্ব পাবে। শ্রী মোদী দোশরা অক্টোবর রাজঘাটে গিয়ে মহাত্মা গান্ধীকে পুস্পার্ঘ অর্পণ করে শ্রদ্ধা জানাবেন। উল্লেখ করা যেতে পারে, মহাত্মা গান্ধীর সার্ধশতবাষিকী উদযাপনের সূচনা এ দিন থেকেই শুরু হচ্ছে। এরপর, তিনি বিজয়ঘাটে গিয়ে প্রাক্তন প্রধানমন্ত্রী লাল বাহাদুর শাস্ত্রীর জন্মবাষির্কীতে তাঁকে ফুল দিয়ে শ্রদ্ধা জানাবেন। রাষ্ট্রপতি ভবনের সংস্কৃতি কেন্দ্রে আয়োজিত মহাত্মা গান্ধী আন্তর্জাতিক পরিচ্ছন্নতা সম্মেলনের সমাপ্তি অনুষ্ঠানে শ্রী মোদী উপস্হিত থাকবেন। চারদিনের এই আন্তর্জাতিক সম্মেলনে বিভিন্ন দেশের পরিচ্ছন্নতা বিষয়ক মন্ত্রী এবং অন্যান্য বিশ্ব নেতৃবৃন্দ অংশ নেবেন। এই সম্মেলন উপলক্ষ্যে আয়োজিত একটি ডিজিটাল প্রদর্শনী তিনি ঘুরে দেখবেন। তাঁর সঙ্গে থাকবেন রাষ্ট্রসঙ্ঘের মহাসচিব শ্রী অ্যান্টোনিও গুটারেস। অনুষ্ঠান মঞ্চ থেকে বিশিষ্ট ব্যক্তিরা মহাত্মা গান্ধীকে নিয়ে একটি স্মারক ডাকটিকিট এবং গান্ধীর সবচেয়ে প্রিয় ভজন সংকীর্তন- ‘বৈষ্ণব জন তো’ ভিত্তিক একটি সিডি’র আনুষ্ঠানিক প্রকাশ করবেন। এই উপলক্ষ্যে স্বচ্ছ ভারত পুরস্কার প্রদান করা হবে। সমাবেশে প্রধানমন্ত্রী ভাষন দেবেন। পরে, প্রধানমন্ত্রী বিজ্ঞান ভবনে আন্তর্জাতিক সৌর জোটের প্রথম সভার উদ্ভাবন করবেন। একইসঙ্গে পুনর্নবীকরণযোগ্য শক্তি মন্ত্রীদের দ্বিতীয় আইওআরএ বৈঠক এবং দ্বিতীয় বিশ্ব রি-ইনভেস্ট বা পুনর্নবীকরণযোগ্য শক্তি ক্ষেত্রের বিনিয়োগকারিদের সম্মেলন ও প্রদর্শনীরও সূচনা হবে। রাষ্ট্রসঙ্ঘের মহাসচিব শ্রী অ্যান্টোনিও গুটারেস এই অনুষ্ঠানে উপস্হিত থাকবেন। সমাবেশে প্রধানমন্ত্রী শ্রী মোদী ভাষনও দেবেন।
অসমে তৈল কূপ থেকে তেল বেরিয়ে আগুন লাগার ঘটনার প্রেক্ষিতে পরিস্থিতি পর্যালোচনা করলেন প্রধানমন্ত্রী

অসমের তিনসুকিয়া জেলায় অয়েল ইন্ডিয়া লিমিটেডের বাঘজান-৫ নম্বর তৈল কূপ থেকে তেল বেরিয়ে আগুন লাগার ঘটনায় উদ্ভূত পরিস্থিতি নিয়ে প্রধানমন্ত্রী শ্রী নরেন্দ্র মোদী আজ একটি পর্যালোচনা বৈঠক করেন। কেন্দ্রীয় স্বরাষ্ট্র মন্ত্রী শ্রী অমিত শাহ, পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান, অসমের মুখ্যমন্ত্রী শ্রী সর্বানন্দ সোনোয়াল সহ বিভিন্ন কেন্দ্রীয় মন্ত্রী ও কেন্দ্রের উচ্চ পদস্থ আধিকারিকরা এই বৈঠকে যোগ দেন। তৈল কূপ থেকে ২৭শে মে অনিয়ন্ত্রিতভাবে গ্যাস বেরোতে শুরু করে। যখন সেই গ্যাস আটকানোর চেষ্টা করা হয়, তখন ৯ই জুন ওই কূপে আগুন লেগে যায়। ওই কূপ সংলগ্ন এলাকায় যাঁরা থাকেন, রাজ্য সরকার অয়েল ইন্ডিয়া লিমিটেডের সহযোগিতায় তাঁদের সরিয়ে ত্রাণ শিবিরে পাঠায়। বর্তমানে প্রায় ৯ হাজার মানুষ এইসব ত্রাণ শিবিরগুলিতে রয়েছেন। জেলা প্রশাসন ১,৬১০টি পরিবারকে সনাক্ত করে তাদের প্রত্যেককে ৩০ হাজার টাকা করে ত্রাণ বাবদ অর্থ সাহায্য করেছে। অসমের মুখ্যমন্ত্রীর মাধ্যমে প্রধানমন্ত্রী রাজ্যের জনসাধারণকে আশ্বস্ত করে বলেছেন, কেন্দ্র সবরকমের সহযোগিতা করতে দায়বদ্ধ। ক্ষতিগ্রস্ত পরিবারগুলির জন্য ত্রাণ ও পুনর্বাসনের কাজে রাজ্য সরকারের সঙ্গে সঙ্কটের এই সময়ে কেন্দ্র সবরকমের সাহায্য করবে। শ্রী মোদী পেট্রোলিয়াম ও প্রাকৃতিক গ্যাস মন্ত্রককে এই ঘটনাটির বিষয়ে পুরো তথ্য সংগ্রহ করার নির্দেশ দিয়েছেন,যাতে ভবিষ্যতে এ ধরনের ঘটনা ঘটলে তাহলে তার থেকে শিক্ষা নিয়ে দ্রুত মোকাবিলা করা যায়। পর্যালোচনা বৈঠকে জানানো হয়েছে, গ্যাসে বেরোনো আটকাতে দেশ ও বিদেশের বিশেষজ্ঞদের সঙ্গে বিস্তারিত আলোচনার পর একটি পরিকল্পনা তৈরি করা হয়েছে। এই পরিকল্পনাটি বাস্তবায়নের কাজ শুরু হয়েছে। আগামী ৭ই জুলাই সবরকমের নিরাপত্তামূলক ব্যবস্থা গ্রহণ করে ওই তৈল কূপটিকে বন্ধ করে দেওয়ার প্রস্তাব বৈঠকে দেওয়া হয়েছে।
জনসাধারণের ক্ষমতায়নই আমাদের লক্ষ্য : সংসদে রাষ্ট্রপতির ভাষণের ওপরধন্যবাদসূচক প্রস্তাবের উত্তরে প্রধানমন্ত্রী

কালো টাকা ওদুর্নীতির বিরুদ্ধে অভিযান কোন রাজনৈতিক লড়াই নয়। কোন একটি রাজনৈতিক দলকে লক্ষ্য ওউদ্দেশ্য করেও এই অভিযান চালানো হয়নি। বুধবার, রাজ্যসভায় রাষ্ট্রপতিরভাষণের ওপর ধন্যবাদজ্ঞাপক এক প্রস্তাবের উত্তরে একথা বলেন প্রধানমন্ত্রী শ্রীনরেন্দ্র মোদী। দুর্নীতি যে দরিদ্র ও মধ্যবিত্ত শ্রেণীর আশা-আকাঙ্ক্ষার বাস্তবায়নেবাধা সৃষ্টি করেছে একথা বিশেষ জোর দিয়ে ব্যক্ত করেন তিনি। শ্রী মোদী বলেন, যারাসমগ্র ব্যবস্থায় শঠতা ও প্রতারণা যোগ করেছে, তাদের বিরুদ্ধে কঠোর ব্যবস্থা গ্রহণপ্রয়োজন। কারণ, তাতে দরিদ্র মানুষের হাত আরও শক্ত হবে। প্রধানমন্ত্রীবলেন, বিমুদ্রাকরণের পর ৭০০ মাওবাদী আত্মসমর্পণের পথ বেছে নিয়েছে। এই সংখ্যা যেউত্তরোত্তর বৃদ্ধি পেয়ে চলেছে সে কথাও ঘোষণা করেন তিনি। শ্রী মোদী বলেন, বর্তমানেস্পষ্টতঃই দুটি পক্ষ তৈরি হয়েছে যার একদিকে রয়েছে দেশের জনসাধারণ ও সরকার এবংঅন্যদিকে অবস্থান করছে রাজনৈতিক নেতাদের একটি গোষ্ঠী। কিন্তু আমাদের সমাজে যাইতিমধ্যেই ঘুণ ধরিয়েছে তার মেরামত ও প্রতিকারে ভারত এখন সঙ্কল্পবদ্ধ। পরিবর্তন তথারূপান্তরকে বাস্তবের মাটিতে প্রতিষ্ঠিত করতে আমাদের এখন নিরলসভাবে কাজ করে যেতেহবে। দেশের শক্তি বা ক্ষমতাকে কখনই ছোট করে দেখলে চলবে না। প্রধানমন্ত্রীবলেন, প্রাতিষ্ঠানিকতাকে সবসময়ই রাজনীতির ঊর্ধ্বে রাখা উচিৎ এবং এই কারণে ভারতীয়শীর্ষ ব্যাঙ্ককে বিতর্কের মধ্যে টেনে আনা ঠিক নয়। দেশের প্রশাসন ওপরিচালন ব্যবস্থা সম্পর্কে মন্তব্য করতে গিয়ে শ্রী মোদী বলেন, এক্ষেত্রে কাজ হয়েছেপ্রচুর যা সাধারণ মানুষের ক্ষমতায়ন নিশ্চিত করেছে। ই-বিপণন ব্যবস্থায় সরকারি শস্যসংগ্রহ প্রক্রিয়াকে যথেষ্ট মাত্রায় স্বচ্ছ করে তোলা হয়েছে। ‘স্বচ্ছ ভারতঅভিযান’-এর বার্তাকে বিভিন্ন দিকে ছড়িয়ে দেওয়া এবং এ সম্পর্কে জনসচেতনতা প্রসারের জন্যসংবাদমাধ্যমগুলিকে অভিনন্দিত করেন প্রধানমন্ত্রী। তিনি বলেন, দেশের পল্লী অঞ্চলেপরিচ্ছন্ন স্বাস্থ্য ব্যবস্থার এখন ভালোরকম প্রসার ঘটেছে। পরিচ্ছন্নতাকে একটিজন-আন্দোলন রূপে গড়ে তোলা উচিৎ এবং এই লক্ষ্যে কাজ করে যেতে হবে আমাদের সকলকেই। প্রধানমন্ত্রীবলেন, ‘এক ভারত শ্রেষ্ঠ ভারত’ কর্মসূচিটি দেশের বিভিন্ন প্রান্তের সংস্কৃতি ও তার নিজস্বশক্তি সম্পর্কে জানার ও উপলব্ধি করার সুযোগ এনে দিয়েছে আমাদের সকলের কাছেই।
মার্কিন রাষ্ট্রপতির সঙ্গে প্রধানমন্ত্রীর কথা; উভয়ের মধ্যে দীপাবলীর শুভেচ্ছা বিনিময়

মার্কিন রাষ্ট্রপতি বারাক ওবামা ভারত ও মার্কিন যুক্তরাষ্ট্রের মধ্যে সদ্য চালু হট লাইনের মাধ্যমে প্রধানমন্ত্রী শ্রী নরেন্দ্র মোদীর সঙ্গে কথা বলেছেন। দুই নেতাই দীপাবলীর শুভেচ্ছা বিনিময় করেন। এক ট্যুইটে প্রধানমন্ত্রী শ্রী মোদী জানান, “কিছুক্ষণ আগে মার্কিন রাষ্ট্রপতির সঙ্গে কথা হল। আমারা দীপাবলীর শুভেচ্ছা বিনিময় করলাম। সদ্য চালু হওয়া হটলাইনের মাধ্যমে এটাই আমাদের প্রথম কথোপকথন। রাষ্ট্রপতি ওবামার সঙ্গে অন্যান্য বিষয় নিয়েও আলোচনা হয়েছে। হোয়াইট হাউসে কিভাবে দীপাবলী উদযাপন হচ্ছে, তা আমি তাঁর কাছ থেকে শুনলাম। তুরস্কে জি-২০ গোষ্ঠীভুক্ত দেশগুলির আসন্ন শীর্ষ বৈঠকে রাষ্ট্রপতি ওবামার সঙ্গে সাক্ষাতের অপেক্ষায় আছি দু’জনেই”।